Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: 1/2004. (I. 5.) Korm. rendelet 28. §-a értelmében a Lebonyolító Testületekre illetve a
Paragraph Index: 1899

1. A Kedvezményezett illetve a Lebonyolító Testület szakmai felügyeletét ellátó minisztériumi főosztályok feladatai és felelőssége A Hálózati Infrastruktúra Főosztály, az Infrastruktúra Szabályozási Főosztály, valamint minden olyan főosztály, vagy más egység, amely bármely közlekedési Kohéziós Alap projekt Lebonyolító Testületének illetve Kedvezményezettjének a minisztérium ügyrendjében foglaltak szerinti szakmai felügyeletét, illetve irányítását végzi, részt vesz a Kohéziós Alap KSZ munkájában. Feladataik a következők: - az Európai Bizottság részére benyújtandó pályázatok műszaki tartalmának kialakításában: a közlekedés fejlesztésével kapcsolatos koncepciókkal való harmonizáció biztosítása, a pályázatok műszaki tartalmának a Kedvezményezettel ill. a Lebonyolító Testülettel való együttes kialakítása, illetve azok műszaki tartalmának első lépcsőben történő jóváhagyása, - a projektekkel kapcsolatos tender dokumentáció műszaki tartalom és költség szempontjából történő ellenőrzése, - részvétel a tenderek elbírálásában. A Kohéziós Alap tendereket értékelő Bíráló Bizottságba egy fő szavazó tag delegálása szükséges. A delegált tag feladata a tender elbírálás során a szakmai vélemény képviselete, - a projektek végrehajtásának ellenőrzése. A projektek kivitelezésénél a projekteket érintő ellenőrzésekben, és a kivitelezés szabályszerűségét, illetve minőségét és ütemes haladását vizsgáló ellenőrzésekben közreműködnek. Ezen ellenőrző tevékenységükbe szükség esetén külső, független szakértőt is bevonhatnak.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes